
MAŽEIKIŲ LOPŠELIO-DARŽELIO „DELFINAS“
STALIAUS PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – stalius.
2. Pareigybės grupė – kvalifikuotas darbuotojas.
3. Pareigybės lygis – C.
4. Pareigybės paskirtis – prižiūrėti, remontuoti ir gaminti medinius gaminius, baldus bei kitą inventorių, atlikti medinių paviršių apdailos ir grindų dangų įrengimo darbus, užtikrinant saugią ir tvarkingą ugdymo aplinką Mažeikių lopšelyje-darželyje „Delfinas“ (toliau – Įstaiga).
5. Stalius yra tiesiogiai pavaldus Įstaigos direktoriaus pavaduotojui ūkiui.
6. Stalių į darbą priima ir atleidžia iš pareigų Įstaigos direktorius Lietuvos Respublikos teisės aktų nustatyta tvarka.   

II SKYRIUS
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Stalius turi atitikti šiuos specialiuosius reikalavimus:
7.1. būtinas ne žemesnis kaip vidurinis išsilavinimas ir (ar) įgyta profesinė kvalifikacija;
7.2. gebėti apdoroti medieną rankiniais ir elektriniais instrumentais;
7.3. gebėti naudotis technine dokumentacija, skaityti darbo brėžinius, sudaryti gaminių eskizus,             apskaičiuoti medžiagų kiekį;
7.4. turėti galiojančią sveikatos medicininio patikrinimo pažymą, kuri leidžia atlikti tą darbą;
7.5. privalo būti susipažinęs su darbuotojų saugos ir sveikatos, priešgaisrinės saugos instrukcijomis bei susipažinęs su darbo tvarkos taisyklėmis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Stalius vykdo šias funkcijas:
8.1. remontuoja staliaus gaminius ir šalina defektus;
8.2. paruošia medienos paviršių apdailai;
8.3. atlieka medinių paviršių apdailą (lakuoja, dažo);
8.4. gamina ir montuoja nesudėtingus ir vidutinio sudėtingumo staliaus dirbinius;
8.5. kloja lentų ir parketo grindis, klijuoja sintetines grindų dangas;
8.6. prižiūri ir remontuoja baldus, žaislus, Įstaigos darbuotojų darbo inventorių, keičia spynas ir kt.;
8.7. padeda Įstaigos darbuotojams tvarkyti interjerą, perstatyti baldus, juos pritvirtinti, paruošti patalpas valymo darbams;
8.8. taupiai naudoja medžiagas ir žaliavas;
8.9. saugo Įstaigos inventorių, įrankius ir įrengimus;
8.10. esant reikalui, vykdo ir kitus nenuolatinio  pobūdžio  raštiškus  ir  žodinius Įstaigos direktoriaus, direktoriaus pavaduotojo ūkiui pavedimus.




IV SKYRIUS
[bookmark: _Hlk234845899]ŠIAS PAREIGAS EINANČIO DARBUOTOJO TEISĖS

9. Stalius turi teisę: 
9.1. gauti saugias ir tinkamas darbo sąlygas bei darbui reikalingas priemones;
9.2. naudotis teisės aktuose nustatytomis socialinėmis garantijomis;
9.3. teikti pasiūlymus dėl darbo organizavimo, darbo sąlygų ir aplinkos gerinimo;
9.4. atsisakyti  dirbti,  jeigu  kyla  pavojus  jo  ar  kitų  asmenų sveikatai ir  gyvybei, apie  tai informavus tiesioginį vadovą;
9.5. gauti informaciją ir pagalbą, reikalingą tinkamai vykdyti pareigas.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Stalius atsako Lietuvos Respublikos teisės aktų nustatyta tvarka už: 
10.1. kokybišką ir savalaikį pavestų funkcijų vykdymą;
10.2. jam patikėto inventoriaus, įrankių ir įrenginių saugumą bei tinkamą naudojimą;
10.3. darbuotojų saugos ir sveikatos, priešgaisrinės  saugos, elektrosaugos, vidaus darbo tvarkos reikalavimų laikymąsi;
10.4. savalaikį Įstaigos baldų, medinių gaminių ir kito darbo inventoriaus priežiūros bei smulkių gedimų šalinimo darbų atlikimą pagal savo kompetenciją;
10.5. saugų elektros įrenginių ir prietaisų eksploatavimą bei priežiūrą;
10.6. profesinės etikos, konfidencialumo ir tarnybinės drausmės laikymąsi;
10.7. saugios aplinkos užtikrinimą savo kompetencijos ribose, nedelsiant informuojant administraciją apie pastebėtus pavojus vaikų ir darbuotojų saugumui.
11. Už pareigų nevykdymą arba netinkamą vykdymą stalius atsako Lietuvos Respublikos darbo kodekso ir kitų teisės aktų nustatyta tvarka.  
___________________________________________________


Susipažinau:
